b'\n_START_ARTICLE_\nBaza 80\n_START_PARAGRAPH_\nBaza 80 je bila tajna partizanska voja\xc5\xa1ka postojanka, v bli\xc5\xbeini ko\xc4\x8devarskega zaselka Rampoha. Namenjena je bila za delovanje institucij, ustanovljenih na zasedanju Slovenskega narodnoosvobodilnega sveta v \xc4\x8crnomlju februarja 1944. Takrat so z delovanjem za\xc4\x8deli znanstveni instituti, denarni zavod, verska komisija, komisija za ugotavljanje zlo\xc4\x8dinov okupatorja in njegovih sodelavcev, komisija za upravo razla\xc5\xa1\xc4\x8dene imovine, komisija za za\xc5\xa1\xc4\x8dito gozdov ter odseki za izgradnjo ljudske oblasti, notranje zadeve, prosveto, gospodarstvo, finance, obnovo, zdravstvo, socialno skrbstvo, prehrano, gozdarstvo, promet in sodstvo._NEWLINE_V Bazi 80 je 1. junija 1943 Vlado Kozak izdal prvo \xc5\xa1tevilko \xc4\x8dasopisa Kme\xc4\x8dki glas, 9. septembra 1944 pa so na sestanku v tej bazi obravnavali elaborat Meje slovenskega ozemlja, direktorja Znanstvenega in\xc5\xa1tituta pri IO OF dr. Frana Zwittra. Tega so nato posredovali v ve\xc4\x8d jezikih vodstvu NOB za Jugoslavijo, \xc5\xa1e danes pa sodi med najresnej\xc5\xa1e in znanstveno najbolj utemeljene priprave na \xc4\x8das po drugi svetovni vojni.'